**NAVODILO ZA ODVZEM BLATA**

Ugotavljanje okultne (nevidne) krvi v blatu je postopek za odkrivanje bolezni prebavil, zlasti za zgodnje odkrivanje rakastih obolenj črevesja.

Za določanje okultne krvi v blatu se priporoča testiranje **treh različnih vzorcev blata** v **treh različnih**, najbolje **treh zaporednih dneh**. Na ta način bolj zanesljivo odkrijemo prisotno kri v blatu.

POSTOPEK:

* Standardne plastične posodice za vzorčenje blata dobite v laboratoriju.
* Oseba naj se iztrebi v plastično vrečko, ki jo namesti v straniščno školjko.
* Z žličko odvzamete iz različnih delov fekalne mase za **lešnik blata** (**približno tretjina posodice**) ali **1-2 ml tekočega iztrebka (driska)** Blatu ne sme biti primešan urin, voda ali detergent.
* Vsak posamezen vzorec je potrebno dostaviti v laboratorij še **isti dan**, **najpozneje** **v 12 urah po odvzemu.** Vzorec do dostave v laboratorij hranite v hladilniku.

VZORCEV BLATA NE ODVZAMETE ČE:

* Imate menstruacijo → počakajte 3 dni po zaključeni menstruaciji.
* Imate krvaveče hemoroide (vzorce odvzamete, ko ne boste več krvaveli).

**Vzorec blata prinesen v neustrezni posodi ni primeren za analizo!**

**OPOZORILO!** Vzorce blata prinesite v laboratorij. Ne odlagajte vzorcev na okensko poličko v sanitarijah brez vednosti laboratorijskega osebja.